Den Vest-Sjællandske Avis, 1835-05-05
Den 25de April forsamlede sig paa den hamborgsk altonaiske Jenbane-Committees Opfordring et meget talrigt Selskab i Børsenhallens store Sal. Hr. Feuerheerd førte Ordet som Committeens Præsident og aabnede Mødet med et omstændeligt og overmaade interessant Forredrag; hvori han baade forklarede hvad der forhen havde været bragt i Forslag til Planens Iværksættelse, og hvad der siden var indtruffet. Han berettede tillige, at Jngenieuren Hr. Vignoles havde i en indgiven Rapport til Committeen for det londonske Jernbane-Compagnie forsikkret, at han aldrig havde seet et saa beqvemt Terrain til en Jernbanes Anlæggelse, som det i det Hannoverske; hvorfor ogsaa Dampkiørselen kunde bringes der til en mageløs Hurtighed. Kun midt paa Veien fra Haarburg til Celle er en Høide og siden en Fordybning, forresten er Veien en fuldkommen jevn Flade, saa at man kan kiøre omtrent i 4 Timer fra Hamborg til Hannover eller Brunsvig(Jmellem Haarburg og Hannover ere 17 Miil, som den nu gaaer over Lüneburg. Veien over Lüneburg igiennem Jlmenau-Dalen er besværligere end den i en lige Linie fra Celle til Haarburg, baade fordi Veien er længere og for de mange Broers Skyld, som udkræves, saa at denne bør foretrækkes. - Jernbanen imellem Manchester og Liverpool kostede 40,000 Pund Sterling for hver engelsk Miil; den imellem Dublin og Kingstown 40,000 Pd. St.; for den imellem London og Birmingham er akkorderet 20,000 Pd.; men for den imellem Hamborg og Hannover vilde Udgiften kun blive 6000 Pd. St. for hver engelsk Miil, saavel formedelst Omegnens mindre Værdie (en stor Deel er Hedeegn), som formedelst Terrainets Beskaffenhed. Terrainet er allene vanskeligt ved Passagen over Elben. Hr. Vignoles har foreslaget dertil en Broe, som den Marskal Davoust lod slaae over den men som var kun af Træe); men som naturligviis maatte være mere solid, og hvorved Broer maatte slaaes saavel over Nord, som over Syd-Elben. Den totale Udgift anslaaes til 800,000 Pd. St.; men hvorved Hr. Vignoles angiver det som en Conditio sin qva non for hele Planens Udførelse, at en Passage skulde anlægges over Wilhelmsburg til den hamborgske Grund. Ved den store Penge-Overflødighed, som for Tiden finder Sted paa Børsen i London, kan man ikke omtvivle at Actierne kunne blive solgte, og Arbeidet strax paabegyndt, naar først de fornødne Kontrakter, vare afsluttede imellem den hannoverske og den hamborgske Regiering. Vignoles anfører til Beviis derpaa, at Actierne til Cuba Jernbanen ere for nyelig blevne solgte paa Børsen i London, og ere allerede blevne realiserede med 10 PC. Fordeel, og at tilden 200 engelske Mile lange Jernbane tvers igiennem Jrland fra Valencia Bay til Dublin, vil Regieringen kun forskyde 1/3 af den medgaaende Kapital; Resten bliver tilveiebragt ved et Laan til 2. PC. og ved Actier. En Jernbanes Anlæggelse er høist vigtig for Hamborgs Handel; da ellers Handelen paa det mellemste Tydskland vil blive tabt og komme ved den belgiske Jernbane til at gaae over Antwerpen, som selv ved en videre Udstrækning af dette Kommunicationsmiddel kunde komme til at drage den sachsiske og bøhmiske Handel til sig. Dog vilde Hannover komme til at lide langt meere derunder end Hamborg. Det vil endvidere blive en uundgaaelig Følge af den belgiske Jernbane, at en anden vil blive anlagt til Magdeburg og Lengen; man veed at den preussiske Regiering tænker alvorlig derpaa. Man maatte derfor have formodet, at den hannoverske Regiering vilde uden Betænkning have modtaget det engelske Kompagnies Tilbud. Men destoværre ere ubehagelige Efterretninger indløbne fra Hannover, som lade befrygte at hele Planen vil ryge i Lyset. J Hannover er nemlig bleven nedsat en Kommittee, som omstændeligt har undersøgt Sagen og aflagt en Beretning til det hannoverske Kabinets Ministerium, som den 18de April har fattet en Beslutning, hvilken det har ladet Jngenieur-Captain Taylor tilstille, af det Jndhold: At Regieringen ikke vil give sit Samtykke til at Jernbanen passerer Lüneburg forbi eller at den fortsættes Harburg forbi ind paa den hamborgske Grund. Men naar Banen kommer til at berøre Lüneburg og kommer til at ende i Haar burg, og naar nogle andre Grundbetingelser blive fastsatte, saa vil Ministeriet andrage i Stændernes Forsamling paa deres Samtykke til Planens Iværksættelse og den fornødne Expropriations-Lovs Udfærdigelse. Denne Beslutning maatte nødvendig være som et Tordenslag for Hamborg; thi nu kan vel denne Stad concurrere med Harburg, da den ligger fordeelagtigere for Seilladsen paa Elben, og Transporten paa Axelen igiennem det Hannoverske er for kostbar; men naar en Jernbane blev anlagt fra Harburg til Hannover, og derfra videre ind Tydskland, saa kunde denne Stad komme til at trække en stor Deel af Hamborgs Handel til sig. Sagen udkrævede derfor de kraftfuldeste Beslutninger fra Hamborgs Side, og disse bleve ogsaa tagne. Kommitteens første Sekretair, Dr. Asher, traadte derpaa frem og foreslog 13 Resolutioner, som bleve eenstemmigt antagne, og deres Publicering i de offentlige Blade besluttet. Disse mærkværdige Resolutioner bestaae i det Væsentlige i Følgende: 1) At den Verdens Handel, som føres igiennem Hamborg og Altona udkræver al muelig Lettelse for videre at udbredes. 2) Men at egen Jnteresse og Selvvedligeholden udkræver tillige ikke at blive tilbage, naar de belgiske Havne søge at blive Ud- og Jndførselshavnene forde frugtbareste Lande i Tydskland og for Schweitz ved deres Forbindelse med Rhinen. 3) At da Elden er det naturligste Forbindelsesmiddel med Staterne i det tydske Toldforbund og det østerrigske Monarkie, saa synes en Jernbanes Anlæggelse langs med Floden, f. Ex. over Lenzen og Magdeborg, at være det naturligste Middel for at afhielpe Flod fartens Mangler paa visse Tider af Aaret. 4) Men at Fordelene af en Jernbane over Hannover ikke kan miskiendes, naar en fuldkommen Forbindelse af begge Elbbredder derved tilveiebringes. 5) At det er meget vigtigt for hele Nordtydsklands Handel, at Staden Hannover bliver et Middelpunkt for Jernbaner, paa den ene Side til det sydlige Tydskland og til Schweitz, og paa den anden Side over Magdeborg til de østlige preussiske Provinser. 6) Men at det er høist vigtigt derved at Jernbanen naaer lige til Hamborg. 7) At Harburg ikke vil tabe derved, men i Tiden vinde. 8) 9) og 10) Men dersom Harburg skulde erklære sig derimod og den hannoverske Regiering vil understøtte dens Paastand, saa maae Hamborg give en Jernbane over Lenzen og Magdeborg Fortrinet for een som ender sig i Harburg, da denne Vei kun er 1 1/2 Miil længere, og Brunsvig kan da, i Hannovers Sted, tiene til den videre Forbindelse med Kassel og de sydlige Egne. 11) 12) og 15) Naar derfor den hannoverske Regiering ikke vil frafalde sin Paastand, saa vil Kommitteen aabne Underhandlinger og Jernbanens Anlæggelse over Magdeborg, og befordre den med alle de Midler, hvorover den kan disponere, hvorved Kongeriget Hannover, vil for den største Deel blive udelukket fra Verdenshandelen.